**Likumprojekta “Grozījumi Profesionālās izglītības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Profesionālās izglītības likumā” (turpmāk - likumprojekts) izstrādāts, pamatojoties uz Ministru kabineta 2016. gada 27. septembra protokollēmuma “Noteikumu projekts “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtība”” (protokols Nr.48 17.§) 3. punktā doto uzdevumu Izglītības un zinātnes ministrijai sagatavot un izglītības un zinātnes ministram līdz 2016. gada 1. decembrim iesniegt izskatīšanai Ministru kabinetā likumprojektu par grozījumiem Profesionālās izglītības likumā, paredzot tiesības Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomei apstiprināt profesijas standartus, profesionālās kvalifikācijas prasības (ja profesijai neapstiprina profesijas standartu) un nozares kvalifikāciju struktūru, kā arī deleģējumu, Ministru kabinetam noteikt obligāti piemērojamo profesijas standartu un profesionālās kvalifikācijas prasību sarakstu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesionālās izglītības likuma 7. panta 2. punktā ir noteikts, ka Ministru kabinets nosaka profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtību, kā arī institūciju, kas izstrādā un aktualizē nozares kvalifikāciju struktūru. Šobrīd Profesionālās izglītības likumā nav noteikts, kas apstiprina profesijas standartu, profesionālās kvalifikācijas prasības (ja profesijai neapstiprina profesijas standartu) un nozares kvalifikāciju struktūru. Iepriekš saskaņā ar Ministru kabineta 2007. gada 27. februāra noteikumiem Nr. 149 “Profesiju standartu izstrādes kārtība” (bija spēkā līdz 2015. gada 31. decembrim) (turpmāk - Ministru kabineta noteikumi Nr. 149) profesiju standartus saskaņoja Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome un saskaņā ar Ministru kabineta 2010. gada 18. maija noteikumiem Nr.461 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” profesiju standarti bija iekļaujami minēto noteikumu (turpmāk - Ministru kabineta noteikumi Nr. 461) 2. pielikumā. Tas radīja situāciju, ka profesionālās izglītības sistēma nevarēja elastīgi un operatīvi reaģēt uz izmaiņām darba tirgū, jo profesiju standartu izstrādes un saskaņošanas process bija ilgstošs un komplicēts, kas ilga vismaz vienu vai pusotru gadu, jo profesiju klasifikators tiek aktualizēts tikai 2 reizes gadā un profesiju standarti tiek izdoti Ministru kabineta noteikumu veidā.Ar Ministru kabineta noteikumiem Nr. 461 apstiprinātais profesiju klasifikators ir veidots, adaptējot “Starptautisko standartizēto profesiju klasifikāciju” (*International Standard Classification of Occupations)*. Profesiju klasifikators ir sistematizēts profesiju (arodu, amatu, specialitāšu) saraksts, kas veidots, lai nodrošinātu starptautiskajai praksei atbilstošu darbaspēka uzskaiti un salīdzināšanu.Latvijā saskaņā ar Izglītības likuma 8.1 pantu ir ieviestaLatvijas kvalifikāciju ietvarstruktūra, kas ir astoņu kvalifikācijas līmeņu sistēma un aptver visas izglītības pakāpes un veidus, tā veidota, ņemot vērā Eiropas kvalifikāciju ietvarstruktūru (EQF).Atbilstoši Latvijas kvalifikāciju ietvarstruktūrai tiks izstrādātas nozaru kvalifikāciju struktūras, lai Latvijā iegūtās profesionālās kvalifikācijas būtu salīdzināmas ar vienoto Eiropas kvalifikāciju ietvarstruktūru.Nozares kvalifikāciju struktūra balstās uz Latvijas nacionālās kvalifikācijas ietvarstruktūru, kas darbojas kā instruments iegūto profesionālo kvalifikāciju salīdzināšanai un skaidrošanai, veicinot izglītojamo un darbinieku starpvalstu mobilitāti un sekmējot viņu mūžizglītību. Atbilstoši Latvijas kvalifikāciju ietvarstruktūrai tiks izstrādāti arī nepieciešamie profesiju standarti un profesionālās kvalifikācijas prasības saskaņā ar Ministru kabineta 2016. gada 27. septembra noteikumiem Nr. 633 “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtība” (turpmāk - Ministru kabineta noteikumi Nr. 633).Eiropas kvalifikāciju ietvarstruktūrai un attiecīgi Latvijas kvalifikācijas ietvarstruktūrai nav tiešas saistības ar “Starptautisko standartizēto profesiju klasifikāciju”, kas tiek izmantota darbaspēka uzskaites statistiskiem mērķiem. Līdz ar to profesiju standartiem nav jābūt Profesiju klasifikatora daļai, kā tas ir pašlaik. Pamats profesiju standartu iekļaušanai Ministru kabineta noteikumos Nr. 461 bija Profesionālās izglītības likuma 24. pantā noteiktais, ka profesijas standarts ir Profesiju klasifikatora daļa (redakcijā, kas bija spēkā līdz 2015. gada 14. maijam). Ar grozījumiem Profesionālās izglītības likumā, kas stājās spēkā 2015. gada 15. maijā profesionālās izglītības satura reformas sekmīgai īstenošanai minētais nosacījums tika izslēgts un no 2016. gada 1. janvāra Ministru kabineta noteikumos Nr. 461 jauni profesiju standarti netiek iekļauti.Ņemot vērā iepriekš minēto, nav lietderīgi izdot profesiju standartus Ministru kabineta noteikumu veidā, tādēļ likumprojekts paredz deleģējumu Ministru kabinetam noteikt obligāti piemērojamo profesiju standartu un profesionālās kvalifikācijas prasību sarakstu un šajā sarakstā iekļauto profesiju standartu un profesionālās kvalifikācijas prasību publiskošanas kārtību, kā arī noteikt tiesības Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomei, apstiprināt profesiju standartus, profesionālās kvalifikācijas prasības (ja profesijai neapstiprina profesijas standartu) un nozares kvalifikāciju struktūru, nodrošinot to satura atbilstību normatīvo aktu un darba tirgus prasībām.Likumprojekts nosaka arī pārejas noteikumus līdz 2015. gada 31. decembrim Ministru kabineta apstiprināto profesiju standartu piemērošanai. Saskaņā ar Statistikas likuma Pārejas noteikumu 2. punkta 16. apakšpunktu Ministru kabineta noteikumi Nr. 461 ir piemērojami ne ilgāk kā līdz 2017. gada 31. maijam. Labklājības ministrija paredzējusi izstrādāt jaunus Ministru kabineta noteikumus „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk - Noteikumi par Profesiju klasifikatoru), kas stāsies spēkā 2017. gada 1. jūnijā. Noteikumi par Profesiju klasifikatoru aizstās Ministru kabineta noteikumus Nr. 461, taču tajos netiks iekļauts 2. pielikums “Profesiju standarti” un 305 profesiju standarti tiks nodoti Valsts izglītības satura centram un tiks publiskoti tā tīmekļvietnē. Šie profesiju standarti būs piemērojami līdz brīdim, kad Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome būs apstiprinājusi no jauna izstrādātos un aktualizētos profesiju standartus un profesionālās kvalifikācijas prasības, un to nosaukumi būs iekļauti Ministru kabineta noteikumos par obligāti piemērojamo profesiju standartu un profesionālās kvalifikācijas prasību sarakstu. Ministru kabineta noteikumi par obligāti piemērojamo profesiju standartu un profesionālās kvalifikācijas prasību sarakstu tiks izdoti līdz 2017. gada 31. maijam, tajos iekļaujot aktualizēto profesiju standartu un profesionālās kvalifikācijas prasību nosaukumus. Minēto noteikumu papildināšana ar Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes apstiprināto un Valsts izglītības satura centra tīmekļvietnē publiskoto profesiju standartu un profesionālās kvalifikācijas prasību nosaukumiem paredzēta pakāpeniski līdz 2021. gada 31. decembrim, kad pilnībā būs pabeigta jauno profesiju standartu un profesionālās kvalifikācijas prasību izstrāde.Paredzams, ka pēc 2021. gada 31. decembra profesiju standartu un profesionālās kvalifikācijas prasību izstrāde pilnībā būs pabeigta un pārsvarā notiks tikai to aktualizācija atbilstoši darba tirgus prasību izmaiņām. |
| 3. | Projekta izstrādē iesaistītās institūcijas | Valsts izglītības satura centrs, Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts paredz tiesības Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomei apstiprināt profesiju standartus, profesionālās kvalifikācijas prasības (ja profesijai neapstiprina profesijas standartu) un nozares kvalifikāciju struktūru, kā arī to, ka profesiju standarti tiks publiskoti Valsts izglītības satura centra tīmekļvietnē. |
| 2. | Tiesiskā regulējuma ietekme uz tautsaimniecību un administratīvo slogu | Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome jau iepriekš saskaņoja profesiju standartus atbilstoši Ministru kabineta noteikumiem Nr. 149 un Valsts izglītības satura centrs nodrošināja savā tīmekļvietnē profesiju standartu publiskošanu. Likumprojekts samazinās administratīvo slogu Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomei, jo tai 480 profesijas standartu vietā (kurus tā iepriekš saskaņoja), būs jāapstiprina 240 profesiju standarti vai profesionālās kvalifikācijas prasības.Kā norādīts Ministru kabineta noteikumu Nr. 633 sākotnējās ietekmes novērtējuma ziņojumā (anotācijā) administratīvās izmaksas Valsts izglītības satura centram ievietojot profesiju standartu un profesionālās kvalifikācijas prasības Valsts izglītības satura centra mājaslapā internetā tiks segtas esošo valsts budžeta līdzekļu ietvaros. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts ir saistīts ar šādām izmaiņām normatīvajos aktos:1. Labklājības ministrijas gatavotajiem Ministru kabineta noteikumiem par Profesiju klasifikatoru, ar kuriem paredzēts aizstāt Ministru kabineta noteikumu Nr. 461 regulējumu, kas vairs neparedzēs Ministru kabineta noteikumu Nr. 461 2. pielikumā noteiktos profesiju standartus. Minētie profesiju standarti pilnībā tiks publiskoti Valsts izglītības satura centra tīmekļvietnē. 2. Grozījumiem Ministru kabineta noteikumos Nr. 633, saskaņojot minētajos noteikumos lietoto terminoloģiju ar likumprojektu.3. Būs jāizdod Ministru kabineta noteikumi atbilstoši likumprojektā paredzētajam deleģējumam Ministru kabinetam noteikt obligāti piemērojamo profesiju standartu un profesionālās kvalifikācijas prasību sarakstu un šajā sarakstā iekļauto profesiju standartu un profesionālās kvalifikācijas prasību publiskošanas kārtību. |
| 2. | Atbildīgā institūcija | Izglītības un zinātnes ministrija, Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts būtiski nemaina esošo regulējumu, tādēļ īpašas sabiedrības līdzdalības un komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību un nodrošinātu iespēju izteikt viedokļus, likumprojekts kopā ar sākotnējās ietekmes novērtējuma ziņojumu tika ievietots Izglītības un zinātnes mājaslapā internetā. |
| 3. | Sabiedrības līdzdalības rezultāti | Atsauksmes vai viedokļi par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nerada institucionālas izmaiņas attiecībā uz izpildē iesaistītajām valsts pārvaldes institūcijām. Jaunas institūcijas netiek veidotas. |
| 3. | Cita informācija | Nav. |

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

09.02.2017. 10:31

1499

I.Zemļanskis

67814452, ivars.zemlanskis@visc.gov.lv